Long Island

Long Island je ostrov v americkom štáte New York. Má rozlohu 3 567 km² a žije tu vyše 7,5 milióna obyvateľov. Je to najväčší ostrov v 48 amerických štátoch a najľudnatejší. V celosvetovom meradle je 17. najľudnatejší na svete. Priemerná hustota zaľudnenia ostrova je okolo 2110 obyvateľov na štvorcový kilometer. Názov Long Island znamená dlhý ostrov a aj v skutočnosti je omnoho dlhší ako široký, jeho dĺžka je okolo 190 km a šírka iba 32 km. Pôvodní obyvatelia ostrov nazývali Paumanok. Na najzápadnejšej časti ostrova sa nachádzajú dve štvrte mesta New York, konkrétne Brooklyn a Queens. Iné projekty Commons ponúka multimediálne súbory na tému Long Island